Կնատյացություն

[250px|մինի|«Երթ ընդդեմ կնատյացության» ([Չիկագո, Իլինոյս, ԱՄՆ)]]

**Կնատյացություն** (միզոգոնիա,  «ատելություն» և ` «կին» բառերից), հասկացություն, որ բնորոշում է ատելություն, հակակրանք կամ արմատացած կանխակալ վերաբերմունք կանանց հանդեպ։ Կնատյացը մարդ է, որին հատուկ է կնատյացությունը։ Միզոգոնիան կարող է արտահայտվել սեքսիզմի, կնոջը ստորացման, կանանց նկատմամբ բռնության կամ կանանց սեռական առարկայացման միջոցով։

Միզոգոնիան առանձնացվում է որպես դիցաբանական, կրոնական և փիլիսոփայական շատ համակարգերի վառ արտահայտված գիծ։ Մասնավորապես, շատ հեղինակներ նշում են Հին Հունաստանի մշակույթի կնատյացությունը, ինչպես նաև` այնպիսի փիլիսոփաների կնատյացությունը, ինչպիսիք են Օտտո Վեյնինգերը, Արթուր Շոպենհաուերը և Ֆրիդրիխ Նիցշեն։

## Միզոգոնիան կրոնում
### Քրիստոնեության մեջ
Քրիստոնեության մեջ գոյություն ունեն իրարից տարբերվող բազմաթիվ վերանվանումներ։ Կնատյացության մեջ նախատինքը սովորաբար առաջ է բերում հարցեր կանանց քահանայության, Վատիկանի հակաաբորտային քաղաքականության և պատմական այնպիսի օրինակների մասին, ինչպիսին է կնոջ լռությունը եկեղեցում։

### Իսլամում
Ղուրանի Ան-Նիսա սուրան քննատադվել է միզոգոնիկ տեքստի համար։

250px|մինի|Բռնաբարության զոհ դարձած կոնգոյացի կանայք
### Հինդուիզմում
Մանուի օրենքը պահանջում է, որ կինն իր ամբողջ կյանքը, կախված տարիքից, ապրի հոր, ամուսնու, որդու, ազգականի, իսկ նրանց բացակայության դեպքում` իշխանի հովանավորության տակ, և արգելում է նրան անկախության ձգտել։

## Միզոգոնիան 18-19-րդ դարերի արևմտյան փիլիսոփայության մեջ
Շատ արևմտյան փիլիսոփաներ արտահայտել են միզոգոնիկ հայացքներ։ Օտտո Վեյնինգերն իր «Սեռ և բնավորություն» գրքում մարդու «կանացի» սկիզբը «ոչնչություն» է անվանել, որը զուրկ է իրական գոյությունից, գիտակցությունից ու ռացիոնալությունից։

Միզոգոնիկ է Արթուր Շոպենհաուերի «Կանանց մասին» էսսեն, որտեղ նա հայտարարում է, որ «կինն իր էությամբ դատապարտված է հնազանդության», ինչպես նաև` «տղամարդկանց միջև բնությունից եկող պարզ անտարբերություն կա, իսկ կանանց մոտ` բնությունից եկող թշնամանք»։

Ֆրիդրիխ Նիցշեն քաղաքակրթության բարձր տեսակները կապել է կանանց հանդեպ առավել դաժան վերահսկողության հետ (Բարուց և չարից անդին)։

## Առցանց միզոգոնիա
Միզոգոնիկ հռետորաբանությունը լայնորեն տարածված է համացանցում։ Գենդերային հարձակումների վերաբերյալ հանրային քննարկումներն աճում են, ինչը բերում է քաղաքական միջամտության և ավելի մեծ արձագանքների պահանջի այնպիսի սոցիալական ցանցերի կողմից, ինչպիսիք են Ֆեյսբուքը և Թվիթթերը։

2016 թվականին Դեմոս վերլուծական կենտրոնի կողմից իրականացված հետազոտությունը եզրակացրել է, որ Թվիթթերում կնատյաց գրառումների 50%-ը պատկանում է կանանց։

Միզոգոնիայից տառապողների մեծ մասը հանրային կանայք են, որոնք խոսում են ստացվող սպառնալիքների մասին, և այն կանայք, որոնց կապում են ֆեմինիզմի հետ։ Կնատյաց հաղորդագրությունների հեղինակները սովորաբար անհայտ են կամ դժվար ճանաչելի։ Նրանց հռետորաբանությունը ներառում է կնատյաց մակդիրներ, գրաֆիկական և սեռականացված կերպարներ, կանանց արտաքինի վրա կենտրոնացում, և սեռական բռնությունը ներկայացվում է իբրև այդ կանանց ուղղելու միջոց։

Տարբեր կանանց ուղղված վիրավորանքներն ու սպառնալիքները սովորաբար շատ նման են։

## Հոգեբանական ազդեցություն
### Ներքինացված կնատյացություն
  Այն կանայք, ովքեր զգում են ներքինացված կնատյացություն, կարող են դա դրսևորել կանանց արժեքը իջեցնելով, կանանց չվստահելով և հավատալով գենդերային կարծրատիպերի՝ ի օգուտ տղամարդկանց։ Ներքինացված կնատյացության դրսևորումներից հաճախ է հանդիպում կողմնակի բռնությունը։

### Բռնություն և ոտնձգություն
Կնատյացությունը դրսևորվում է նաև սեռական բռնության տեսքով։

Կնատյաց հայացքները հանգեցնում են ֆիզիկական, սեռական և հոգեբանական բռնության։

## Տես նաև
* Միզանդրիա
* Միզանտրոպիա
* Կանանց իրավունքներ

## Ծանոթագրություններ

## Գրականություն
* *Фрейд З.* Леонардо да Винчи. Воспоминание детства // Фрейд З. Художник и фантазирование / Общ. ред., сост., вступ. ст. Р. Ф. Додельцева, К. М. Долгова; Пер. с нем. Р. Ф. Додельцева, А. М. Кесселя, М. Н. Попова. — : Республика, 1995. — 396 с. — (Прошлое и настоящее). — ISBN 5-250-02522-6.

## Արտաքին հղումներ
* Հոգեբանական բառարան

Կատեգորիա:Ատելություն
Կատեգորիա:Կանայք
Կատեգորիա:Հասարակագիտություն
Կատեգորիա:Սեքսիզմ
Կատեգորիա:Ֆեմինիստական տերմիններ